jkorsvik/nowiki_second_scrape_merged huggingface dataset:
Sandaraksypress

Sandaraksypress er et nåletre i sypressfamilien. Den er den eneste nålevende arten i Tetraclinis-slekten og er utbredt i Marokko, Algerie og Tunisia. Det finnes også noen små bestander på Malta og ved Cartagena i Spania. Dette treslaget trives i områder med tørt og varmt middelhavsklima. 
I eldre litteratur blir arten ofte regnet til slektene Thuja eller Callitris. Genetiske og morfologiske undersøkelser har derimot vist at de nærmeste slektningene er Platycladus, Microbiota og Calocedrus.Sandaraksypressen blir 6–15 m høy og har ofte to eller flere stammer. Formen er opprett slank, omtrent som hos einer. Bladene er skjellaktige. Konglene er inntil 10–15 mm lange. I motsetning til de fleste andre bartrær kan denne arten spire på nytt fra avhogde trestubber. Disse stubbene kan med tiden bli svært tykke.
Harpiksen – sandarak – brukes til fremstilling av ferniss og lakk. I Marokko brukes stubbene til snekkerarbeider, men det hevdes at denne bruken av stubbene ikke er bærekraftig.
Sandaraksypress er nasjonaltreet på Malta, kjent som «Għargħar». Den var en gang vanlig på Malta og Gozo, men er nå ganske sjelden. På disse øyene brukes arten i treplantingsprosjekter.
Fra eocen til pliocen var en annen art, Tetraclinis salicornioides, vanlig i Europa østover til Kaukasus. Den utdødde arten vokste i motsetning til sandaraksypress i områder med fuktig klima. Samme art er også kjent fra oligocen og miocen i Nord-Amerika. Tetraclinis-fossiler er ikke kjent fra Øst-Asia, så arten kan ha krysset Atlanterhavet via en landbru.


== Referanser ==


== Litteratur ==
Farjon, A. (2005) «Monograph of Cupressaceae and Sciadopitys». Royal Botanic Gardens, Kew ISBN 1-84246-068-4


== Eksterne lenker ==
(en) Sandaraksypress i Encyclopedia of Life 
(en) Sandaraksypress i Global Biodiversity Information Facility 
(en) Sandaraksypress hos ITIS 
(en) Sandaraksypress hos NCBI 
(en) Sandaraksypress hos The International Plant Names Index 
(en) Sandaraksypress hos Tropicos 
(en) Kategori:Tetraclinis articulata – bilder, video eller lyd på Wikimedia Commons 
(en) Tetraclinis articulata – galleri av bilder, video eller lyd på Wikimedia Commons 
Tetraclinis articulata – detaljert informasjon på Wikispecies 

IUCN 2012 Red List – Tetraclinis articulata
Richard Hughes (musiker)

Richard Hughes (født 8. september 1975) er trommeslageren i den britiske pianobaserte trioen Keane.


== Biografi ==
Hughes gikk på skolen Tonbridge School hvor han møtte og ble venner med Tim Rice-Oxley og Dominic Scott. I en alder av 17 år begynte han å spille trommer og sammen med Scott og Rice-Oxley dannet et lite band i 1975. Senere kom den nåværende vokalisten Tom Chaplin med i gruppa, noe Hughes var opprinnelig uenig i og uttalte senere at «Ideen om å gi noen som allerede var den høyeste personen du visste en mikrofon var ikke noe som jeg var spesielt interessert i.»
Hughes begynte deretter på University College London hvor han tok en grad i geografi. Han fikk jobb som sekretær i BBC for å ha noe å leve av mens gruppa øvde i en leilighet i Upper Clapton Road i London. Han var også lærer for en kort tid.
Etter å ha turnert sammen med U2 i 2005 endret han sin trommestil etter at Larry Mullen Jr. informerte ham om at han ville ødelegge ryggen om han fortsatte å spille på sin daværende måte.


== Referanser ==


== Eksterne lenker ==
 (en) Offisielt nettsted 
(en) Richard Hughes (musician) – kategori av bilder, video eller lyd på Commons 
(en) Richard Hughes på Internet Movie Database 
(en) Richard Hughes hos The Movie Database 
(en) Richard Hughes på Discogs 
(en) Richard Hughes på MusicBrainz
Siebkes gate (Oslo)

Siebkes gate er ei gate på Sofienberg i bydel Grünerløkka i Oslo. Den er et kvartal lang og går fra Lakkegata til Sars' gate. Gata skiller to kvartaler som er blant de som betegnes som Gråbeingårdene. Kvartalene er fra 1894, er tegna av arkitekt Rudolf Haeselich og hadde opprinnelig rundt 450 små leiligheter. De blei renovert i 1980–83 av Oslo Byfornyelse (arkitekt Truls Thorenfeldt).
Siebkes gate 6 har et storslagent trapperom.
Gata er oppkalt etter Johan Siebke (1781–1857), som var gartner ved Botanisk hage, som ligger like ved.


== Litteratur ==
Knut Are Tvedt, red. (2000). «Siebkes gate». Oslo byleksikon (4. utg.). Oslo: Kunnskapsforlaget. s. 385. ISBN 82-573-0815-3. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Deoghar (distrikt)

Deoghar (hindi: देवघर जिला) er et distrikt i den indiske delstaten Jharkhand. Distriktets hovedstad er Deoghar. 


== Demografi ==
Ved folketellingen i 2011 var det 1 491 879 innbyggere i distriktet, mot 1 165 390 i 2001. Den urbane befolkningen utgjør 17,31 % av befolkningen.
Barn i alderen 0 til 6 år utgjorde 17,62 % i 2011 mot 19,54 % i 2001. Antallet jenter i den alderen per tusen gutter er 939 i 2011 mot 973 i 2001. 


== Referanser ==


== Eksterne lenker ==
Offisielt nettsted 
(en) Deoghar district – kategori av bilder, video eller lyd på Commons
Notiophilus aquaticus

Notiophilus aquaticus er en av billene i delgruppen (underfamilien) rovløpere (Nebriinae) i familiegruppen løpebiller. 


== Utbredelse ==
Notiophilus aquaticus er vanlig og utbredt i Europa, østover i Asia til Japan, samt i Nord-Amerika. I Norge synes den å være vanligere i nord enn i sør.


== Utseende ==
Notiophilus aquaticus er mellom 4,5 og 6 millimeter lang.  Dekkvingene samt resten av kroppen er bronsefarget. Mellomrommet mellom første og andre punktrekke på dekkvingen er ekstra bred. Pannen har flere markerte furer. Beina er helt svarte, i motsetning til de andre artene som generelt har lysere, ofte brunlige bein.


== Levevis ==
Notiophilus aquaticus er en dagaktiv løpebille, men den foretrekker skygge og lever derfor gjerne litt bortgjemt. Den finnes i tilknytning til skog, på åpne vegetasjonsfattige enger, gjerne i veiskråninger og lignende. Larvene lever som rovdyr. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Litteratur ==
Barsevskis A. 1999. Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe. Procedings of the XXIV Nordic Congress of Entomology. Side 39-43. ISBN 9985-830-29-6


== Eksterne lenker ==
(en) Notiophilus aquaticus i Encyclopedia of Life 
(en) Notiophilus aquaticus i Global Biodiversity Information Facility 
(no) Notiophilus aquaticus hos Artsdatabanken 
(sv) Notiophilus aquaticus hos Dyntaxa 
(en) Notiophilus aquaticus hos Fauna Europaea 
(en) Notiophilus aquaticus hos Fossilworks 
(en) Notiophilus aquaticus hos ITIS 
(en) Notiophilus aquaticus hos NCBI 
(en) Kategori:Notiophilus aquaticus – bilder, video eller lyd på Wikimedia Commons 
(en) Notiophilus aquaticus – galleri av bilder, video eller lyd på Wikimedia Commons 
Notiophilus aquaticus – detaljert informasjon på Wikispecies 
Notiophilus aquaticus - Ground Beetles of Ireland
Notiophilus aquaticus – Database Carabidae of the World – engelskspråklig
Rovløpere – Tree of Life (Nebriinae, Carabidae) engelskspråklig
Norsk Entomologisk forening
Godda (distrikt)

Godda (hindi: गोड्डा जिला) er et distrikt i den indiske delstaten Jharkhand. Distriktets hovedstad er Godda. 


== Demografi ==
Ved folketellingen i 2011 var det 1 311 382 innbyggere i distriktet, mot 1 047 939 i 2001. Den urbane befolkningen utgjør 4,91 % av befolkningen.
Barn i alderen 0 til 6 år utgjorde 17,91 % i 2011 mot 19,50 % i 2001. Antallet jenter i den alderen per tusen gutter er 953 i 2011 mot 978 i 2001. 


== Referanser ==


== Eksterne lenker ==
Offisielt nettsted
Akroterion

Akroterion (flertall akroterier) eller akroterfigur er et skulpturelt, dekorativt element i antikkens arkitektur og nyklassisismen.
Akroterier ble plassert på gavlfeltets krone eller hjørner og/eller gesimser. Hovedmotivet var ofte en palmett,  som kunne være flankert av figurer eller volutter.

Ordet er etymologisk avledet fra det greske ordet ἀκρωτήριον som betyr «høybrekk», «topp», «høyeste punkt». Det ble latinisert av romerne som acroterium.


== Se også ==
Dekor
Ornamentikk


== Referanser ==


== Litteratur ==
Gunnarsjaa, Arne (1999). Arkitekturleksikon. Oslo: Abstrakt. s. 19. ISBN 8279350071.
Thujopsis

Thujopsis (latin:  Thujopsis) er en slekt av nåletrær i sypressfamilien. Den har bare en art – Hiba (Thujopsis dolabrata) –  som vokser i Japan, hvor den lokalt kalles «Asunaro». 

Arten kan bli inntil 40 meter høy, og ha en diameter på 1,5 meter. Nålene er skjellaktige i par, barken er rødbrun. Nålveksten minner meget om tuja, og på undersiden er bladene hvitgrønne, mens de er blek- eller mellomgrønne på oversiden. Konglene og skrustilte på kvisten. Konglene er små, avlange med 6-12 tykke skjell.
Artene er høy verdsatt for trevirket, som er motstandsdyktig og dufter godt. Den plantes mye rundt templer i Japan, men arten krever en god del regn. Den brukes også i hager og parker.


== Varianter ==
Thujopsis dolabrata var. dolabrata – «Pond Cypress»
Thujopsis dolabrata var. hondai – nordlige Japan


== Eksterne lenker ==
(en) Thujopsis i Global Biodiversity Information Facility 
(no) Thujopsis hos Artsdatabanken 
(sv) Thujopsis hos Dyntaxa 
(en) Thujopsis hos NCBI 
(en) Thujopsis hos The International Plant Names Index 
(en) Thujopsis hos Tropicos 
(en) Kategori:Thujopsis – bilder, video eller lyd på Wikimedia Commons 
Thujopsis – detaljert informasjon på Wikispecies 
Thujopsis dolabrata fra Conifer Specialist Group 2006
Daniel Cronström

Daniel Cronström, født Kock, trolig født i Danzig i 1616, død i 1650, myntmester. Far til assessoren Marcus Cronström og sønn til myntmesteren Marcus Kock.


== Referanser ==
Widdringtoniaslekten

Widdringtonia-slekten (latin:  Widdringtonia) er en slekt av nåletrær i sypressfamilien. Den har fire arter som alle er endemiske til det sørlige Afrika. 
Artene kan bli inntil 20 meter høye, en art kan bli 40 meter (W. whytei). Formen er buskaktig eller som lave trær. Unge skudd har nåler, eldre skudd har skjellaktige blader. Artene kan være brannspredd, ved at konglene åpner seg etter skogbrann og spres ut over det artstomme, fruktbare jordsmonnet.


== Arter ==
Widdringtonia cedarbergensis – «Clanwilliam Cypress». Cederbergfjellene nordøst for Cape Town.
Widdringtonia nodiflora – «Mountain Cypress». Fra sørlige Malawi til vestlige Kapp-provins, Sør-Afrika.
Widdringtonia schwarzii – «Willowmore Cypress». Østlige Kapp-provins, Sør-Afrika.
Widdringtonia whytei – «Mulanje Cypress». Mulanje-massivet, Malawi.Artene er myke, aromatiske og motstandsdyktige mot forråtnelse.


== Eksterne lenker ==
(en) Widdringtoniaslekten i Encyclopedia of Life 
(en) Widdringtoniaslekten i Global Biodiversity Information Facility 
(en) Widdringtoniaslekten hos NCBI 
(en) Widdringtoniaslekten hos The International Plant Names Index 
(en) Widdringtoniaslekten hos Tropicos 
(en) Kategori:Widdringtonia – bilder, video eller lyd på Wikimedia Commons 
Widdringtonia – detaljert informasjon på Wikispecies 
Pauw, C. A. & Linder, H. P. 1997. Widdringtonia systematics, ecology and conservation status. Bot. J. Linn. Soc. 123: 297-319.
József Vértesy

József Vértesy (født 19. februar 1901 i Zombor, død 21. desember 1983 i Budapest) var en ungarsk vannpolospiller som deltok i flere olympiske leker, 1924 i Paris, 1928 i Amsterdam og 1932 i Los Angeles.
Vértesy ble olympisk mester i vannpolo under OL 1932 i Los Angeles. Han var med på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6-2 over Tyskland, 7-0 mot USA og hele 17-0 mot Japan. De andre spillerne på det ungarske laget var György Bródy, Sándor Ivády, Márton Homonnay, Olivér Halassy, János Németh, István Barta, Alajos Keserű, Miklós Sárkány, Ferenc Keserű. Vértesy spilte alle tre kampene for Ungarn. 
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Vértesy spilte alle fire kampene og scoret sju mål.


== OL-medaljer ==
1932  Los Angeles -  Gull  i vannpolo,  Ungarn
1928  Amsterdam -  Sølv i vannpolo,  Ungarn


== Eksterne lenker ==
(en) József Vértesy – Olympics.com 
(en) József Vértesy – Olympic.org 
(en) József Vértesy – Olympedia 
(en) József Vértesy – Sports-Reference (OL-resultater – arkivert) 
(en) József Vértesy – databaseOlympics.com (arkivert) 
(hu) József Vértesy – Ungarns olympiske komité
Notiophilus germinyi

Notiophilus germinyi er en av billene i delgruppen (underfamilien) rovløpere (Nebriinae) i familiegruppen løpebiller.


== Utbredelse ==
Notiophilus germinyi er vanlig og utbredt på Kanariøyene, i Europa, østover til Hviterussland og Kasakhstan.


== Utseende ==
Notiophilus germinyi er mellom 4,5 og 5,5 millimeter lang.  Dekkvingene samt resten av kroppen er bronsefarget. Mellomrommet mellom første og andre punktrekke på dekkvingen er ekstra bred. Pannen har flere markerte furer. Leggene (tibia) delvis brunlige.


== Levevis ==
Notiophilus germinyi er en dagaktiv løpebille, men den foretrekker skygge og lever derfor gjerne litt bortgjemt. Den finnes i tilknytning til myrer, på enger, gjerne i veiskråninger og lignende. Larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Litteratur ==
Barsevskis A. 1999. Taxonomy, morphology and distribution of groundbeetles Notiophilus Dumeril, 1806 (Coleoptera: Carabidae) in Northern and Eastern Europe. Procedings of the XXIV Nordic Congress of Entomology. Side 39-43. ISBN 9985-830-29-6


== Eksterne lenker ==
(en) Notiophilus germinyi – oversikt og omtale av artene i WORMS-databasen 
(en) Notiophilus germinyi i Global Biodiversity Information Facility 
(no) Notiophilus germinyi hos Artsdatabanken 
(sv) Notiophilus germinyi hos Dyntaxa 
(en) Notiophilus germinyi hos Fauna Europaea 
(en) Notiophilus germinyi hos NCBI 
(en) Kategori:Notiophilus germinyi – bilder, video eller lyd på Wikimedia Commons 
Notiophilus germinyi – detaljert informasjon på Wikispecies 
Notiophilus germinyi - Ground Beetles of Ireland
Notiophilus germinyi – Database Carabidae of the World – engelskspråklig
Rovløpere – Tree of Life (Nebriinae, Carabidae) engelskspråklig
Norsk entomologisk forening
Sahebganj (distrikt)

Sahebganj (hindi: साहिबगंज जिला) er et distrikt i den indiske delstaten Jharkhand. Distriktets hovedstad er Sahebganj.


== Demografi ==
Ved folketellingen i 2011 var det 1 150 038 innbyggere i distriktet, mot 927 770 i 2001. Den urbane befolkningen utgjør 13,86 % av befolkningen.
Barn i alderen 0 til 6 år utgjorde 18,82 % i 2011 mot 20,95 % i 2001. Antallet jenter i den alderen per tusen gutter er 955 i 2011 mot 973 i 2001. 


== Referanser ==


== Eksterne lenker ==
Offisielt nettsted 
(en) Sahebganj district – kategori av bilder, video eller lyd på Commons
Blytts gate (Oslo)

Blytts gate er ei lita gate på Sofienberg i bydel Grünerløkka i Oslo. Gata er på et kvartal mellom Trondheimsveien og Sars' gate. Det er ingen bygninger som har adresse til gata, som ender ved Botanisk hages hovedport mot vest.
På sørsida av Blytts gate ligger Lakkegata skole (Lakkegata 79). På nordsida ligger en del leiegårder, men disse har adresse til Sars' gate.
De mest interessante bygningene i Blytts gate er kanskje to små portstuer, som ligger på hver si side av gata ved avkjøringa fra Trondheimsveien. Disse tilhører opprinnelig Tøyen hovedgård, og det er på grunn av portstuenes plassering at hovedgården har den noe underlige adressen Trondheimsveien 23b. Portstuene er oppført rundt 1820 og restaurert hundre år seinere. Den ene brukes nå til nettstasjon for Hafslund, mens den andre står tom. Begge er freda som del av gårdsanlegget.Blytts gate er oppkalt etter botanikeren Matthias Numsen Blytt. Den har ingen gatenumre.


== Referanser ==


== Litteratur ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015. 
Tove Solbakken: Portstuene i Blytts gate (Europeana.eu)
Alajos Keserű

Alajos Keserű (født 8. mars 1905 i Budapest, død 3. mai 1965 i Budapest) var en ungarsk vannpolospiller som deltok i flere olympiske leker, 1924 i Paris, 1928 i Amsterdam og 1932 i Los Angeles.
Keserű ble olympisk mester i vannpolo under OL 1932 i Los Angeles. Han var med på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6-2 over Tyskland, 7-0 over USA og hele 17-0 mot Japan. De andre spillerne på det ungarske laget var György Bródy, Sándor Ivády, Márton Homonnay, Olivér Halassy, József Vértesy, János Németh, István Barta, Miklós Sárkány, Ferenc Keserű. Keserű spilte en kamp for Ungarn.
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Keserű spilte alle fire kampene og scoret ti mål og ble dermed turneringens toppscorer..


== OL-medaljer ==
1932  Los Angeles -  Gull  i vannpolo, (Ungarn)
1928  Amsterdam -  Sølv i vannpolo, (Ungarn)


== Referanser ==


== Eksterne lenker ==
(en) Alajos Keserű – Olympics.com 
(en) Alajos Keserű – Olympic.org 
(en) Alajos Keserű – Olympedia 
(en) Alajos Keserű – Sports-Reference (OL-resultater – arkivert) 
(en) Alajos Keserű – databaseOlympics.com (arkivert) 
(hu) Alajos Keserű – Ungarns olympiske komité
Skarsfjorden (Tromsø)

Skarsfjorden (også skrevet Skardsfjorden) er en fjord på vestsiden av Ringvassøya i Tromsø kommune i Troms. Fjorden er 6 kilometer lang, og går østover fra innløpet mellom Teistholmen og Bjørnsneset til Nordkjosen innerst i fjorden.Fjorden går hovedsakelig i østlig retning, men på sørsida av fjorden går de to vågene Sørkjosen og Austerbotn på hver sin side av Skogøya. Bygda Skarsfjord ligger på nordsida av fjorden, ved inngangen til bukta Nordkjosen som ligger lengst nord og innerst i fjorden. 
Fv66 går langs østsida av den indre delen av fjorden. 


== Referanser ==
István Barta

István Barta (født 13. august 1895, død 16. februar 1948 i Budapest) var en ungarsk vannpolospiller som deltok i flere olympiske leker, 1924 i Paris, 1928 i Amsterdam og 1932 i Los Angeles.
Barta ble olympisk mester i vannpolo under OL 1932 i Los Angeles. Han var målvakt på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6-2 over Tyskland, 7-0 over USA og hele 17-0 mot Japan. De andre spillerne på det ungarske laget var György Bródy, Sándor Ivády, Márton Homonnay, Olivér Halassy, József Vértesy, János Németh, Alajos Keserű, Miklós Sárkány, Ferenc Keserű. Barta spilte en kamp for Ungarn. 
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Barta spilte alle fire kampene som målvakt.


== OL-medaljer ==
1932  Los Angeles -  Gull  i vannpolo, (Ungarn)
1928  Amsterdam -  Sølv i vannpolo, (Ungarn)


== Eksterne lenker ==
(en) István Barta – Olympics.com 
(en) István Barta – Olympic.org 
(en) István Barta – Olympedia 
(en) István Barta – Sports-Reference (OL-resultater – arkivert) 
(en) István Barta – databaseOlympics.com (arkivert) 
(hu) István Barta – Ungarns olympiske komité
Telavåggata (Oslo)

Telavåggata er ei lita gate på øvre Tøyen i bydel Grünerløkka i Oslo. Gata går fra Monrads gate til Finnmarkgata, og fortsetter så som gangsti/parkeringsareal innover mot parkanlegget Tøyenparken/Ola Narr.
Navnet er til minne om bygda Telavåg, som blei jevna med jorda i en tysk hevnaksjon under andre verdenskrig.
På nordsida ligger ei vinkelforma boligblokk med oppgangene som har nummer 2 til 8 (like nummer). Det er et butikklokale i første etasje ut mot Sars' gate. Dette er den eineste bygninga med adresse til Telavåggata. Området består ellers av lamellblokker fra tida like etter krigen.


== Litteratur ==
Knut Are Tvedt, red. (2010). «Telvagåggata». Oslo byleksikon (5. utg.). Oslo: Kunnskapsforlaget. s. 562. ISBN 978-82-573-1760-7. 


== Eksterne lenker ==
Oslo kommunes bydelsoversikt
Skarsfjorden (Nordland)

Skarsfjorden (også skrevet Skardsfjorden) er en fjord i Rødøy og Meløy kommune i Nordland. Fjorden strekker seg 13 kilometer østover, hvor den deler seg i to. Inn til botn av Nordfjorden er den 31 kilometer lang. 
Fjorden har innløp mellom Sleipnesodden i sør og Åmnøyhamna i nord. Det meste av fjorden ligger på sørsida av Åmnøya. Flere mindre bygder ligger på begge sider av fjorden. Rundt 10 kilometer inn i fjorden ligger Forøya og Esøya. Her deler fjorden seg i to. Den ene delen går nordøstover til innløpet av Bjærangsfjorden. På sørsida av øyene går Arhaugfjorden sørøstover og går etter hvert over i Holandsfjorden, som igjen går over i Nordfjorden. 
Fv464 går langs nordsida av fjorden på Åmnøya. Ved Åmnøyhamna lengst vest møter Skarsfjorden Bolgfjorden som går på nordsida av Åmnøya. 


== Referanser ==
Sándor Ivády

Sándor Ivády (født 1. mai 1903 i Budapest død 22. desember 1998 i Wien) var en ungarsk vannpolospiller som deltok i de olympiske leker 1928 i Amsterdam og 1932 i Los Angeles.
Ivády ble olympisk mester i vannpolo under OL 1932 i Los Angeles. Han var med på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6-2 over Tyskland, 7-0 over USA og hele 17-0 mot Japan. De andre spillerne på det ungarske laget var György Bródy, Márton Homonnay, Olivér Halassy, József Vértesy, János Németh, István Barta, Alajos Keserű, Miklós Sárkány, Ferenc Keserű. Ivády spilte alle tre kampene. 
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Ivády spilte alle fire kampene.


== OL-medaljer ==
1932  Los Angeles -  Gull  i vannpolo, (Ungarn)
1928  Amsterdam -  Sølv i vannpolo, (Ungarn)


== Eksterne lenker ==
(en) Sándor Ivády – Olympics.com 
(en) Sándor Ivády – Olympic.org 
(en) Sándor Ivády – Olympedia 
(en) Sándor Ivády – Sports-Reference (OL-resultater – arkivert) 
(en) Sándor Ivády – databaseOlympics.com (arkivert) 
(hu) Sándor Ivády – Ungarns olympiske komité
Ferenc Keserű

Ferenc Keserű (født 27. august 1903, død 16. juli 1968 i Budapest)  var en ungarsk vannpolospiller som deltok i flere olympiske leker, 1924 i Paris, 1928 i Amsterdam og 1932 i Los Angeles.
Keserű ble olympisk mester i vannpolo under OL 1932 i Los Angeles. Han var med på det ungarske laget som vant vannpoloturneringen. Det var fem nasjoner som stilte lag, men det brasilianske laget ble diskvalifisert. Ungarn vant alle sine tre kamper, 6-2 over Tyskland, 7-0 over USA og hele 17-0 mot Japan. De andre spillerne på det ungarske laget var György Bródy, Sándor Ivády, Márton Homonnay, Olivér Halassy, József Vértesy, János Németh, István Barta,  Alajos Keserű og Miklós Sárkány. Keserű spilte to kamper. 
Fire år tidligere, under OL 1928 i Amsterdam spilte han på ungarske laget som kom på andreplass i vannpolo bak Tyskland. Keserű spilte alle fire kampene og scoret fire mål.


== OL-medaljer ==
1932  Los Angeles -  Gull  i vannpolo, (Ungarn)
1928  Amsterdam -  Sølv i vannpolo, (Ungarn)


== Eksterne lenker ==
(en) Ferenc Keserű – Olympics.com 
(en) Ferenc Keserű – Olympic.org 
(en) Ferenc Keserű – Olympedia 
(en) Ferenc Keserű – Sports-Reference (OL-resultater – arkivert) 
(en) Ferenc Keserű – databaseOlympics.com (arkivert) 
(hu) Ferenc Keserű – Ungarns olympiske komité